title: Rozhodnutie výkonného výboru z 15. decembra 1997 o hlavných zásadách, ktoré sa týkajú dôkazných prostriedkov a indícií v rámci readmisných dohôd medzi schengenskými štátmi [SCH/Com-ex (97) 39 rev.]

text:
Dôležité právne oznámenie

|

41997D0039

Úradný vestník L 239 , 22/09/2000 S. 0188 - 0190

		Rozhodnutie výkonného výboruz 15. decembra 1997o hlavných zásadách, ktoré sa týkajú dôkazných prostriedkov a indícií v rámci readmisných dohôd medzi schengenskými štátmi[SCH/Com-ex (97) 39 rev.]VÝKONNÝ VÝBOR,so zreteľom na článok 132 Dohovoru, ktorým sa vykonáva Schengenská dohoda,so zreteľom na článok 23 ods. 4 uvedeného dohovoru,ROZHODOL TAKTO:Týmto sa schvaľuje dokument SCH/II-Read (97) 3 rev. 7 o hlavných zásadách, ktoré sa týkajú dôkazných prostriedkov a indícií v rámci readmisných dohôd medzi schengenskými štátmi, pripojený k tomuto rozhodnutiu. Uplatňovanie týchto zásad sa odporúča od dátumu prijatia tohto rozhodnutia.Vo Viedni 15. decembra 1997PredsedaK. Schlögl--------------------------------------------------SCH/II-Read (97) 3 rev 7VEC: Hlavné zásady, ktoré sa týkajú dôkazných prostriedkov a indícií v rámci readmisných dohôd medzi schengenskými štátmiKeďže sa v praxi vyskytli problémy pri uplatňovaní readmisných dohôd, najmä s dôkaznými prostriedkami preukazujúcimi nezákonný pobyt cudzích štátnych príslušníkov na území, alebo tranzit cez územie dožiadanej zmluvnej strany;Zmluvné strany prijali tieto hlavné zásady, ktoré môžu byť užitočné pre zmluvné strany pri uplatňovaní budúcich readmisných dohôd:1. Tieto doklady môžu byť, medziiným, považované za doklady poskytujúce dôkaz o pobyte alebo tranzite:- vstupná pečiatka udelená do cestovného dokladu dožiadanou zmluvnou stranou,- výstupná pečiatka štátu susediaceho so zmluvnou stranou, berúc do úvahy trasu cesty a dátum prekročenia hraníc,- vstupná pečiatka udelená do nepravého alebo falšovaného cestovného dokladu dožiadanou zmluvnou stranou,- cestovné lístky vydané na meno, čo môže formálne potvrdiť vstup,- odtlačky prstov,- platné povolenie na pobyt,- platné vízum vydané dožiadanou zmluvnou stranou,- naloďovacia/vyloďovacia karta preukazujúca dátum vstupu na územie dožiadanej zmluvnej strany.2. Predpoklad pobytu alebo tranzitu je možné, okrem iného, potvrdiť týmito indíciami:- vyhlásenia úradníkov,- vyhlásenia tretích strán,- vyhlásenia osoby, ktorá má byť prepravená,- už neplatné povolenie na pobyt vydané dožiadanou zmluvnou stranou, bez ohľadu na jeho druh,- vízum so skončenou dobou platnosti vydané dožiadanou zmluvnou stranou,- doklad na meno vydaný na území dožiadanej zmluvnej strany,- cestovné lístky,- hotelové účty,- vstupné karty do verejných alebo súkromných zariadení v zmluvných stranách,- časenky k lekárovi, zubárovi, atď.,- údaje preukazujúce, že osoba, ktorá má byť odovzdaná, využila služby sprostredkovateľa alebo cestovnej kancelárie.3. Pokiaľ zoberú pri uzatváraní budúcich readmisných dohôd schengenskí partneri do úvahy dôkazy uvedené v bode 1, tieto poskytujú nezvratný dôkaz o pobyte alebo tranzite. V zásade sa nevykonáva žiadne ďalšie vyšetrovanie. Dôkazy o opaku sú však prípustné (napr. preukazujúce, že doklad bol nepravý alebo sfalšovaný).4. Pokiaľ zoberú pri uzatváraní budúcich readmisných dohôd schengenskí partneri do úvahy indície uvedené v bode 2, tieto indície vytvárajú predpoklad pobytu alebo tranzitu. Tieto indície sú už vo svojej podstate spochybniteľné dôkazmi o opaku.--------------------------------------------------


title: Rozhodnutie Komisie z 13. februára 1987, ktorým sa mení a dopĺňa rozhodnutie 80/686/EHS, ktorým sa zriaďuje Poradný výbor pre dohľad a znižovanie znečistenia uhľovodíkmi vypúšťanými na mori

text:
Dôležité právne oznámenie

|

31987D0144

Úradný vestník L 057 , 27/02/1987 S. 0057 - 0057 Fínske špeciálne vydanie: Kapitola 15 Zväzok 7 S. 0210  Švédske špeciálne vydanie: Kapitola 15 Zväzok 7 S. 0210

		Rozhodnutie Komisiez 13. februára 1987,ktorým sa mení a dopĺňa rozhodnutie 80/686/EHS, ktorým sa zriaďuje Poradný výbor pre dohľad a znižovanie znečistenia uhľovodíkmi vypúšťanými na mori(87/144/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,keďže rozhodnutím 80/686/EHS [1] Komisia zriadila Poradný výbor pre dohľad a znižovanie znečistenia uhľovodíkmi vypúšťanými na mori; keďže rozhodnutím 85/208/EHS [2] Komisia rozšírila právomoci tohto výboru tak, aby sa obsiahli aj iné škodlivé látky;keďže zásadný pokrok sa dosiahol činnosťou spoločenstva zameriavajúcou sa na kontrolu a zníženie znečistenia spôsobeného únikom ropných látok do mora;keďže vo svojej rezolúcii zo dňa 16. septembra 1983 [3] Európsky parlament zvážil, že by mali platiť prísne pravidlá týkajúce sa, okrem iného, aj členov výborov a skupín odborníkov;keďže z vyššie uvedených dôvodov by sa malo rozhodnutie 80/686/EHS zmeniť a doplniť,ROZHODLA TAKTO:Článok 1Rozhodnutie 80/686/EHS sa týmto mení a dopĺňa takto:1. V článku 3 ods. 1 sa slová "traja zástupcovia za členský štát" nahrádzajú slovami "dvaja zástupcovia za členský štát".2. Článok 7 sa nahrádza nasledujúcim:"Článok 7Ak to bude potrebné, Komisia môže pozvať jedného alebo viacerých členov, ktorí sú obzvlášť dobre kvalifikovaní v danej oblasti, aby sa zúčastnili na stretnutí na individuálnej báze."3. Článok 10 sa vypúšťa.V Bruseli 13. februára 1987Za KomisiuStanley Clinton Davisčlen Komisie[1] Ú. v. ES L 188, 22.7.1980, s. 11.[2] Ú. v. ES L 89, 29.3.1985, s. 64.[3] Ú. v. ES C 277, 17.10.1983, s. 195.--------------------------------------------------


title: Rozhodnutie Rady 2014/22/SZBP z  20. januára 2014 , ktorým sa mení rozhodnutie 2013/353/SZBP, ktorým sa mení a predlžuje mandát osobitného zástupcu Európskej únie pre Zakaukazsko a pre krízu v Gruzínsku

text:
               21.1.2014

               SK

               Úradný vestník Európskej únie

               L 16/30

      ROZHODNUTIE RADY 2014/22/SZBP
   z 20. januára 2014,
   ktorým sa mení rozhodnutie 2013/353/SZBP, ktorým sa mení a predlžuje mandát osobitného zástupcu Európskej únie pre Zakaukazsko a pre krízu v Gruzínsku
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 25. augusta 2011 prijala rozhodnutie 2011/518/SZBP (1), ktorým sa pán Philippe LEFORT vymenoval za osobitného zástupcu Európskej únie (OZEÚ) pre Zakaukazsko a pre krízu v Gruzínsku.

               (2)

               Rada 2. júla 2013 prijala rozhodnutie 2013/353/SZBP (2), ktorým sa predlžuje mandát OZEÚ do 30. júna 2014 a ustanovuje finančná referenčná suma do 31. decembra 2013.

               (3)

               Na obdobie od 1. januára 2014 do 30. júna 2014 by sa mala stanoviť nová referenčná suma,

         PRIJALA TOTO ROZHODNUTIE:
   Článok 1
   Článok 5 rozhodnutia 2013/353/SZBP sa mení takto:

               a)

               v odseku 1 sa dopĺňa tento pododsek:
               „Finančná referenčná suma určená na úhradu výdavkov spojených s mandátom OZEÚ na obdobie od 1. januára 2014 do 30. júna 2014 je 1 040 000 EUR.“;

               b)

               v odseku 2 sa prvá veta nahrádza takto:
               „Výdavky financované zo sumy uvedenej v odseku 1 prvom pododseku sú oprávnené od 1. júla 2013.“

         Článok 2
   Nadobudnutie účinnosti
   Toto rozhodnutie nadobúda účinnosť dňom jeho prijatia.
   Uplatňuje sa od 1. januára 2014.

      V Bruseli 20. januára 2014

            Za Radu

            predsedníčka

         C. ASHTON

      (1)  Rozhodnutie Rady 2011/518/SZBP z 25. augusta 2011, ktorým sa vymenúva osobitný zástupca Európskej únie pre Zakaukazsko a pre krízu v Gruzínsku (Ú. v. EÚ L 221, 27.8.2011, s. 5).

      (2)  Rozhodnutie Rady 2013/353/SZBP z 2. júla 2013, ktorým sa mení a predlžuje mandát osobitného zástupcu Európskej únie pre Zakaukazsko a pre krízu v Gruzínsku (Ú. v. EÚ L 185, 4.7.2013, s. 9).


title: 2011/598/EÚ: Rozhodnutie Európskeho parlamentu z  10. mája 2011 o absolutóriu za plnenie rozpočtu Európskej nadácie pre zlepšovanie životných a pracovných podmienok za rozpočtový rok 2009

text:
               27.9.2011

               SK

               Úradný vestník Európskej únie

               L 250/210

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu Európskej nadácie pre zlepšovanie životných a pracovných podmienok za rozpočtový rok 2009
   (2011/598/EÚ)
   EURÓPSKY PARLAMENT,
   so zreteľom na konečnú účtovnú závierku Európskej nadácie pre zlepšovanie životných a pracovných podmienok za rozpočtový rok 2009,
   so zreteľom na správu Dvora audítorov o overení ročnej účtovnej závierky Európskej nadácie pre zlepšovanie životných a pracovných podmienok za rozpočtový rok 2009 spolu s odpoveďami nadácie (1),
   so zreteľom na odporúčanie Rady z 15. februára 2011 (05892/2011 – C7-0052/2011),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Rady (EHS) č. 1365/75 z 26. mája 1975 o zriadení Európskej nadácie pre zlepšovanie životných a pracovných podmienok (3), a najmä na jeho článok 16,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A7-0108/2011),

               1.

               udeľuje riaditeľovi Európskej nadácie pre zlepšovanie životných a pracovných podmienok absolutórium za plnenie rozpočtu nadácie za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskej nadácie pre zlepšovanie životných a pracovných podmienok, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 155.

      (2)  Ú. v. ES L 248, 16.9.2002, s. 1.

      (3)  Ú. v. ES L 139, 30.5.1975, s. 1.

      (4)  Ú. v. ES L 357, 31.12.2002, s. 72.
    ---documentbreak---

               27.9.2011

               SK

               Úradný vestník Európskej únie

               L 250/211

         UZNESENIE EURÓPSKEHO PARLAMENTU
   z 10. mája 2011
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej nadácie pre zlepšovanie životných a pracovných podmienok za rozpočtový rok 2009
   EURÓPSKY PARLAMENT,
   so zreteľom na konečnú účtovnú závierku Európskej nadácie pre zlepšovanie životných a pracovných podmienok za rozpočtový rok 2009,
   so zreteľom na správu Dvora audítorov o overení ročnej účtovnej závierky Európskej nadácie pre zlepšovanie životných a pracovných podmienok za rozpočtový rok 2009 spolu s odpoveďami nadácie (1),
   so zreteľom na odporúčanie Rady z 15. februára 2011 (05892/2011 – C7-0052/2011),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Rady (EHS) č. 1365/75 z 26. mája 1975 o zriadení Európskej nadácie pre zlepšovanie životných a pracovných podmienok (3), a najmä na jeho článok 16,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A7-0108/2011),

               A.

               keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2009 je spoľahlivá a že príslušné transakcie sú zákonné a správne;

               B.

               keďže 5. mája 2010 Európsky parlament udelil riaditeľovi Európskej nadácie pre zlepšovanie životných a pracovných podmienok absolutórium za plnenie rozpočtu nadácie za rozpočtový rok 2008 (5) a v uznesení, ktoré je súčasťou rozhodnutia o absolutóriu, Parlament okrem iného:

                           —

                           vyjadril poľutovanie nad skutočnosťou, že Dvor audítorov zistil v rokoch 2008, 2007 a 2006 nedostatky v postupoch prijímania zamestnancov,

                           —

                           vyzval nadáciu, aby prijala kroky na zlepšenie monitorovania svojich zmlúv a plánovania svojich postupov obstarávania,

                           —

                           vzal na vedomie, že suma prenesených rozpočtových prostriedkov predstavovala viac než 55 % rozpočtových prostriedkov (4 900 000 EUR) za rozpočtový rok 2008;

               C.

               keďže rozpočet agentúry na rok 2009 predstavoval 20 200 000 EUR, čo je pokles o 3,8 % oproti rozpočtovému roku 2008,

      Výkonnosť

               1.

               víta zámer nadácie uviesť v roku 2010 v tabuľke, ktorá bude prílohou ďalšej správy Dvora audítorov, porovnanie činností uskutočnených v priebehu skúmaného roka, za ktorý sa udeľuje absolutórium, a činností uskutočnených v predchádzajúcom rozpočtovom roku s cieľom umožniť orgánu udeľujúcemu absolutórium uskutočniť lepšie medziročné zhodnotenie výkonnosti agentúry;

               2.

               berie na vedomie, že nadácia uskutočnila ďalšie posúdenie ex post svojho pracovného programu na roky 2005 – 2008 po tom, čo jedno posúdenie už dokončila v roku 2007, v ktorom posúdila pracovný program nadácie za roky 2001 – 2004; považuje toto posúdenie za veľmi užitočné pre nadáciu, čím získala cenné skúsenosti a odporúčania v súvislosti s výzvami, ktoré bude prekonávať v budúcej fáze plánovania; blahoželá nadácii k tomu, že prostredníctvom tohto posúdenia preukázala, že:

                           —

                           vynakladala pri podpore svojho pracovného programu svoje finančné prostriedky účinne,

                           —

                           dosiahla ciele pracovného programu na roky 2005 – 2008;

               3.

               povzbudzuje však nadáciu, aby ďalej rozvíjala svoj Systém monitorovania výkonnosti Eurofound (EPMS) s cieľom zabezpečiť, že výsledky monitorovania výkonnosti sa odrazia v rozhodovaní a plánovaní na riadiacej úrovni a že sa uskutočnia pravidelné prieskumy s cieľom získať odozvu od cieľových skupín;

               4.

               podporuje odporúčanie externého hodnotiteľa lepšie definovať cieľové skupiny nadácie na vnútroštátnej úrovni (t. j. či nadácia by mala ísť ďalej než vnútroštátne orgány a tvorcovia politiky a pokúsiť sa získať dosah na širšiu skupinu orgánov zamestnávateľov a zamestnancov) a zriadiť sieť ústredných bodov zameraných na vnútroštátne orgány zastúpené v jej správnej rade;

      Správna rada

               5.

               poznamenáva, že externý posudzovateľ hodnotenia ex post pracovného programu nadácie na roky 2005 – 2008 uviedol, že z dôvodu zväčšenia jej veľkosti po rozšírení EÚ v roku 2004, zníženého počtu schôdzí a relatívne vysokej fluktuácii členov nebola správna Rada nadácie účinným rozhodovacím orgánom; vyzýva preto nadáciu, aby prijala kroky na posilnenie úlohy správnej rady pri zabezpečovaní celkového riadenia nadácie; povzbudzuje najmä správnu radu nadácie k tomu, aby vyčlenila čas na diskusiu o strategických otázkach/prioritách;

      Postupy obstarávania

               6.

               berie na vedomie, že Dvor audítorov odhalil v jednom prípade otvoreného verejného obstarávania chyby a nezrovnalosti pri hodnotení, ktoré mali vplyv na kvalitu konania; vyzýva preto nadáciu, aby prijala kroky na zlepšenie svojho postupu hodnotenia a preskúmania s cieľom zabrániť opakovaniu týchto chýb v budúcnosti;

      Rozpočtové hospodárenie

               7.

               vyzýva nadáciu, aby zabezpečila, že rozpočtové prostriedky sa sprístupnia len po tom, ako sa získajú zodpovedajúce pripísané príjmy; berie na vedomie, že Dvor audítorov zaznamenal, že v rozpore s nariadením o rozpočtových pravidlách nadácie (článok 19) neobsahuje rozpočet nadácie osobitné položky pre rôzne programy financované z pripísaných príjmov; okrem toho berie na vedomie, že v rámci programu financovaného z pripísaných príjmov nadácia prijala záväzky vo výške 184 000 EUR, aj keď objem skutočne prijatých pripísaných príjmov bol len 29 000 EUR;

               8.

               vyjadruje poľutovanie nad tým, že Dvor audítorov bol prinútený vyjadriť sa k rozpočtovému a finančnému výkazu nadácie, a to najmä so zreteľom na skutočnosť, že počiatočná predbežná účtovná závierka predložená nadáciou obsahovala vážne chyby, čo poukazuje na závažné nedostatky v jej finančnom riadení; víta potvrdenie nadácie, že prostredníctvom dodatočných školení a zdrojov zabezpečí, aby správne plnila postupy na konci roka a dodržiavala termíny pri predkladaní účtovných závierok;

      Ľudské zdroje

               9.

               vyzýva nadáciu, aby poskytla dôkazy o svojich rozhodnutiach v súvislosti s prijímaním zamestnancov (napríklad dôkazy o minimálnych výsledkoch na začiatku postupu výberu zamestnancov) s cieľom zaručiť transparentnosť postupov výberu zamestnancov; berie na vedomie, že Dvor audítorov zaznamenal nezrovnalosti v súvislosti so siedmimi preverovanými výberovými konaniami zamestnancov; osobitne berie na vedomie, že sa nenašli dôkazy o tom, aké hraničné kritériá museli uchádzači splniť, aby boli pozvaní na pohovor, a že kritériá potrebné na zapísanie do rezervného zoznamu stanovila výberová komisia pred preskúmaním žiadostí;

               10.

               poznamenáva najmä, že na nedostatky vo výberových konaniach upozorňuje orgán udeľujúci absolutórium už od roku 2006; naliehavo preto vyzýva nadáciu, aby rýchlo napravila túto situáciu a informovala orgán udeľujúci absolutórium o dosiahnutom pokroku;

               11.

               víta však uistenie nadácie, že v budúcnosti zlepší dokumentáciu týkajúcu sa postupov prijímania zamestnancov;

      Vnútorný audit

               12.

               víta skutočnosť, že nadácia 1. júla 2010 zaviedla systém na zaznamenávanie a analýzu výnimiek zo svojich zavedených politík a postupov (register výnimiek);

               13.

               berie na vedomie, že sa realizovali dve z ôsmich odporúčaní Útvaru pre vnútorný audit (IAS) týkajúce sa následných kontrol predchádzajúcich odporúčaní; konštatuje, že odporúčania, ktoré sú považované za veľmi dôležité, sa týkajú hlavne účinnosti systému vnútornej kontroly (t. j. ročného pracovného plánu na zabezpečenie vnútornej kontroly, preskúmania citlivých pracovných miest a postupov oznamovania nezrovnalostí); vyzýva preto nadáciu, aby ich urýchlene realizovala;

               14.

               berie tiež na vedomie, že v roku 2009 IAS uskutočnil audit finančného hospodárenia a predložil dve odporúčania s rozhodujúcim významom a šesť veľmi dôležitých odporúčaní z celkových 15; vyjadruje obavy nad dvoma zisteniami s rozhodujúcim významom týkajúcimi sa účtovníckeho pracovného miesta (t. j. „pracovné miesto, ktoré má obsadiť dočasný zamestnanec alebo úradník“, „právomoci, ktoré sa majú zosúladiť s odporúčaniami účtovníka Komisie“) a validácie účtovných systémov, pričom šesť veľmi dôležitých zistení sa týka potreby lepšie dokumentovať finančné okruhy, navrhovania a plánovania verejného obstarávania, kontrol ex post, pravidiel úhrady a nahlasovania výnimiek; preto nalieha na nadáciu, aby bezodkladne realizovala odporúčania IAS a informovala orgán udeľujúci absolutórium o dosiahnutom pokroku v tejto súvislosti;

               15.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2011 (6) o výkonnosti, finančnom hospodárení a kontrole agentúr.

      (1)  Ú. v. EÚ C 338, 14.12.2010, s. 155.

      (2)  Ú. v. ES L 248, 16.9.2002, s. 1.

      (3)  Ú. v. ES L 139, 30.5.1975, s. 1.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 252, 25.9.2010, s. 196.

      (6)  Prijaté texty, P7_TA(2011)0163 (pozri stranu 269 tohto úradného vestníka).


title: Rozhodnutie Rady 2009/956/SZBP z  15. decembra 2009 , ktorým sa mení a dopĺňa jednotná akcia 2009/131/SZBP, ktorou sa predlžuje mandát osobitného zástupcu Európskej únie pre krízu v Gruzínsku

text:
               16.12.2009

               SK

               Úradný vestník Európskej únie

               L 330/77

      ROZHODNUTIE RADY 2009/956/SZBP
   z 15. decembra 2009,
   ktorým sa mení a dopĺňa jednotná akcia 2009/131/SZBP, ktorou sa predlžuje mandát osobitného zástupcu Európskej únie pre krízu v Gruzínsku
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   keďže:

               (1)

               Rada 25. septembra 2008 prijala jednotnú akciu 2008/760/SZBP (1), ktorou vymenovala pána Pierra MORELA za osobitného zástupcu Európskej únie (OZEÚ) pre krízu v Gruzínsku do 28. februára 2009.

               (2)

               Rada 16. februára 2009 prijala jednotnú akciu 2009/131/SZBP (2), ktorou sa predlžuje mandát OZEÚ do 31. augusta 2009, a 27. júla 2009 prijala jednotnú akciu 2009/571/SZBP (3), ktorou sa ďalej predlžuje mandát OZEÚ do 28. februára 2010.

               (3)

               Na úhradu výdavkov spojených s mandátom OZEÚ do 28. februára 2010 je potrebné zabezpečiť novú finančnú referenčnú sumu.

               (4)

               OZEÚ bude svoj mandát vykonávať v situácii, ktorá sa môže zhoršiť a ktorá by mohla poškodiť ciele spoločnej zahraničnej a bezpečnostnej politiky uvedené v článku 21 zmluvy,

         PRIJALA TOTO ROZHODNUTIE:
   Článok 1
   Jednotná akcia 2009/131/SZBP sa týmto mení a dopĺňa takto:
   Článok 5 ods. 1 sa nahrádza takto:

      „1.   Finančná referenčná suma určená na úhradu výdavkov spojených s mandátom OZEÚ v období od 1. marca 2009 do 28. februára 2010 je 517 000 EUR.“.

   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 15. decembra 2009

            Za Radu

            predseda

         E. ERLANDSSON

      (1)  Ú. v. EÚ L 259, 27.9.2008, s. 16.

      (2)  Ú. v. EÚ L 46, 17.2.2009, s. 47.

      (3)  Ú. v. EÚ L 197, 29.7.2009, s. 109.


title: Rozhodnutie Európskeho parlamentu (EÚ) 2016/1528 z 28. apríla 2016 o absolutóriu za plnenie rozpočtu Európskeho orgánu pre poisťovníctvo a dôchodkové poistenie zamestnancov za rozpočtový rok 2014

text:
               14.9.2016

               SK

               Úradný vestník Európskej únie

               L 246/266

         ROZHODNUTIE EURÓPSKEHO PARLAMENTU (EÚ) 2016/1528
   z 28. apríla 2016
   o absolutóriu za plnenie rozpočtu Európskeho orgánu pre poisťovníctvo a dôchodkové poistenie zamestnancov za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho orgánu pre poisťovníctvo a dôchodkové poistenie zamestnancov za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Európskeho orgánu pre poisťovníctvo a dôchodkové poistenie zamestnancov za rozpočtový rok 2014 spolu s odpoveďou orgánu (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória orgánu za plnenie rozpočtu za rozpočtový rok 2014 (05584/2016 – C8-0087/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (EÚ) č. 1094/2010 z 24. novembra 2010, ktorým sa zriaďuje Európsky orgán dohľadu (Európsky orgán pre poisťovníctvo a dôchodkové poistenie zamestnancov) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/79/ES (4), a najmä na jeho článok 64,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre hospodárske a menové veci (A8-0091/2016),

               1.

               udeľuje absolutórium výkonnému riaditeľovi Európskeho orgánu pre poisťovníctvo a dôchodkové poistenie zamestnancov za plnenie rozpočtu orgánu za rozpočtový rok 2014;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskeho orgánu pre poisťovníctvo a dôchodkové poistenie zamestnancov, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.12.2015, s. 175.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 331, 15.12.2010, s. 48.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Stáleho výboru štátov EZVO č. 3/2012/SC z  26. októbra 2012 stanovujúce postupy pre výbory, ktoré pomáhajú Dozornému úradu EZVO pri výkone jeho funkcií podľa článku 3 protokolu 1 k Dohode medzi štátmi EZVO o založení Dozorného úradu a Súdneho dvora

text:
               7.2.2013

               SK

               Úradný vestník Európskej únie

               L 36/5

         ROZHODNUTIE STÁLEHO VÝBORU ŠTÁTOV EZVO
   č. 3/2012/SC
   z 26. októbra 2012
   stanovujúce postupy pre výbory, ktoré pomáhajú Dozornému úradu EZVO pri výkone jeho funkcií podľa článku 3 protokolu 1 k Dohode medzi štátmi EZVO o založení Dozorného úradu a Súdneho dvora
   STÁLY VÝBOR ŠTÁTOV EZVO,
   so zreteľom na Dohodu medzi štátmi EZVO o zriadení Dozorného úradu a Súdneho dvora, pozmenenej protokolom, ktorým sa upravuje uvedená Dohoda medzi štátmi EZVO o zriadení Dozorného úradu a Súdneho dvora (ďalej len „Dohoda o dozore a súde“), a najmä na článok 3 protokolu 1 k tejto dohode,
   keďže:
   Európsky parlament a Rada v určitých právnych aktoch udelili Európskej komisii právomoci na vykonávanie predpisov, ktoré sú uvedené v tejto dohode. Na základe článku 291 Zmluvy o fungovaní Európskej únie sa od Európskeho parlamentu a Rady vyžaduje, aby stanovili pravidlá a všeobecné zásady kontrolného mechanizmu, ktorým členské štáty uskutočňujú kontrolu nad vykonávaním vykonávacích právomocí Komisie.
   Európsky parlament a Rada stanovili tieto pravidlá a všeobecné zásady v nariadení (EÚ) č. 182/2011 zo 16. februára 2011, ktorým sa stanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie (1).
   Článok 3 protokolu 1 k Dohode o dozore a súde zveruje Dozornému úradu EZVO určité funkcie, ktoré v rámci Európskej únie plní Európska komisia. Európska komisia musí pri plnení niektorých z týchto funkcií dodržiavať postupy týkajúce sa vykonávania jej vykonávacích právomocí. Podľa týchto postupov Európska komisia musí predložiť výboru návrh opatrenia, ktoré má byť prijaté.
   Článok 3 protokolu 1 k Dohode o dozore a súde stanovuje, že Stály výbor určí postupy, ktoré sa majú dodržať v prípade, keď Dozorný úrad EZVO musí výboru predložiť návrh opatrenia alebo sa musí s výborom inak poradiť.
   Tieto postupy musia byť identické s postupmi, ktoré Európska komisia podľa aktov uvedených v prílohách k Dohode o EHP musí dodržiavať pri plnení príslušných funkcií, alebo musia týmto postupom čo najviac zodpovedať.
   Vymenovanie výborov v štátoch EZVO, ktoré zodpovedajú príslušným výborom Európskej únie, je predmetom osobitných rozhodnutí Stáleho výboru podľa článku 5 ods. 2 Dohody o Stálom výbore štátov EZVO, a to na základe návrhu Dozorného úradu EZVO,
   ROZHODOL TAKTO:
   Článok 1
   Spoločné ustanovenia
   1.   Dozornému úradu EZVO pomáha výbor zložený zo zástupcov štátov EZVO, ktorému predsedá zástupca Dozorného úradu EZVO. Predseda sa na hlasovaní výboru nezúčastňuje.
   2.   Predseda predkladá výboru na preskúmanie návrh opatrení, ktoré sa majú prijať. Výbor poskytne svoje stanovisko k návrhu opatrení v lehote, ktorú môže stanoviť predseda v závislosti od naliehavosti príslušnej záležitosti, v prípade potreby aj prostredníctvom hlasovania. Lehoty musia byť primerané a musia členom výboru umožniť včas a účinne preskúmať návrh opatrení a vyjadriť svoje názory.
   3.   Až do vydania stanoviska môže každý člen výboru navrhnúť zmeny a doplnenia, pričom predseda môže predstaviť zmenený a doplnený návrh opatrení, aby tak zohľadnil diskusiu prebiehajúcu vo výbore. Predseda sa snaží nájsť riešenia, ktoré majú čo najširšiu podporu vo výbore. Predseda môže na tento účel zvolať viacero zasadnutí výboru.
   4.   Stanovisko výboru sa zaznamená v zápisnici. Okrem toho má každý štát EZVO právo požiadať o to, aby boli jeho pripomienky zaznamenané v zápisnici.
   5.   Kontrolný mechanizmus prípadne zahŕňa postúpenie veci odvolaciemu výboru. Odvolací výbor prijme svoj rokovací poriadok jednoduchou väčšinou svojich členov. Dozorný úrad EZVO predloží výboru návrh rokovacieho poriadku. Odvolací výbor vydá stanovisko do dvoch mesiacov odo dňa postúpenia veci. Zástupca Dozorného úradu EZVO predsedá zasadnutiam odvolacieho výboru.
   Článok 2
   Konzultačný postup
   1.   Ak sa uplatňuje konzultačný postup, výbor vydá stanovisko, pričom tak v prípade potreby urobí na základe hlasovania. V prípade potreby hlasovania sa stanovisko výboru prijíma jednoduchou väčšinou.
   2.   Dozorný úrad EZVO rozhodne o opatreniach, ktoré sa majú prijať, pričom v maximálnej miere zohľadní závery diskusie vo výbore a vydané stanovisko výboru. Dozorný úrad EZVO informuje výbor o spôsobe, akým sa toto stanovisko zohľadnilo.
   Článok 3
   Postup preskúmania
   1.   Ak sa uplatňuje postup preskúmania, výbor vydá stanovisko, pričom tak v prípade potreby urobí na základe hlasovania. V prípade potreby hlasovania sa stanovisko výboru prijíma jednoduchou väčšinou.
   2.   Ak výbor vydá kladné stanovisko, Dozorný úrad EZVO musí prijať navrhované opatrenia.
   3.   Ak výbor vydá záporné stanovisko, Dozorný úrad EZVO tieto opatrenia neprijme. V prípade, že je návrh opatrení považovaný za nevyhnutný, predseda môže buď predložiť výboru zmenenú a doplnenú verziu návrhu opatrení, alebo návrh opatrení predloží odvolaciemu výboru na ďalšie prerokovanie.
   4.   Ak nie je vydané žiadne stanovisko a ak základný akt nestanovuje, že bez vydania stanoviska návrh opatrenia nemožno prijať, Dozorný úrad EZVO môže prijať plánované opatrenia.
   Článok 4
   Postúpenie veci odvolaciemu výboru
   1.   Odvolací výbor pozostáva z jedného zástupcu z každého štátu EZVO a predsedá mu zástupca Dozorného úradu EZVO. Členovia výboru, ktorý pomáha Dozornému úradu EZVO (článok 1), nesmú byť členmi odvolacieho výboru. Odvolací výbor vydá stanovisko jednoduchou väčšinou. Predseda odvolacieho výboru sa na hlasovaní odvolacieho výboru nezúčastňuje.
   2.   Kým odvolací výbor nevydá stanovisko, ktorýkoľvek jeho člen môže navrhnúť zmeny a doplnenia návrhu opatrení a predseda môže rozhodnúť, či tieto opatrenia zmení. Predseda sa snaží nájsť riešenia, ktoré majú čo najširšiu podporu v odvolacom výbore. Predseda informuje odvolací výbor o tom, akým spôsobom boli zohľadnené rokovania a návrhy na zmenu a doplnenie, najmä návrhy na zmenu a doplnenie, ktoré mali väčšinovú podporu v odvolacom výbore.
   3.   Ak odvolací výbor:

               a)

               vydá kladné stanovisko, Dozorný úrad EZVO prijme návrh opatrení.

               b)

               nepredloží žiadne stanovisko, Dozorný úrad EZVO môže návrh opatrení prijať.

               c)

               vydá záporné stanovisko, Dozorný úrad EZVO návrh opatrení neprijme.

         Článok 5
   Okamžite uplatniteľné opatrenia
   1.   Odchylne od článkov 2 a 3, základný akt môže stanoviť, že z riadne opodstatnených a naliehavých dôvodov sú potrebné okamžite uplatniteľné vykonávacie opatrenia.
   2.   Dozorný úrad EZVO potom prijme opatrenia, ktoré sa začnú okamžite uplatňovať bez toho, aby boli najskôr predložené výboru a ktoré zostanú v platnosti najviac šesť mesiacov, pokiaľ základný akt neustanovuje inak.
   3.   Predseda bezodkladne predloží príslušnému výboru opatrenia uvedené v odseku 1, aby získal jeho stanovisko v súlade s postupom uplatňovaným v tomto výbore.
   4.   Ak pri postupe preskúmania nie sú opatrenia v súlade so stanoviskom výboru, Dozorný úrad EZVO okamžite zruší opatrenia prijaté v súlade s odsekom 1.
   5.   Opatrenia uvedené v odseku 1 zostávajú v platnosti dovtedy, kým nie sú zrušené alebo nahradené.
   Článok 6
   Zrušenie rozhodnutia Stáleho výboru č. 3/94/SC z 10. januára 1994
   Rozhodnutie Stáleho výboru štátov EZVO č. 3/94/SC z 10. januára 1994 sa týmto zrušuje.
   Článok 7
   Prechodné ustanovenia: prispôsobenie existujúcich základných aktov
   Ak základné akty prijaté pred nadobudnutím účinnosti nariadenia (EÚ) č. 182/2011 zo 16. februára 2011 odkazujú na rozhodnutie 1999/486/ES, platí nasledujúce:

               a)

               odkazy na článok 3 rozhodnutia 1999/486/ES sa považujú za odkazy na článok 2 (konzultačný postup) tohto rozhodnutia,

               b)

               odkazy na články 4 a 5 rozhodnutia 1999/468/ES sa považujú za odkazy na článok 3 (postup preskúmania) tohto rozhodnutia.

         Článok 8
   Prechodné opatrenia
   Toto rozhodnutie nemá vplyv na prebiehajúce postupy, v rámci ktorých už výbor vydal svoje stanovisko v súlade s rozhodnutím Stáleho výboru č. 3/94/SC.
   Článok 9
   Informácie o činnosti výborov
   Dozorný úrad EZVO každoročne podá správu o práci výborov.
   Článok 10
   Nadobudnutie účinnosti
   Toto rozhodnutie nadobúda účinnosť dňom jeho prijatia.
   Článok 11
   Uverejnenie
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

      V Bruseli 26. októbra 2012

            Za Stály výbor

            predseda

         Atle LEIKVOLL

            generálny tajomník

         Kristinn F. ÁRNASON

      (1)  Ú. v. EÚ L 55, 28.2.2011, s. 13.


title: 2005/458/ES: Rozhodnutie Komisie z 21. júna 2005, ktorým sa Taliansku udeľuje výnimka ustanovená článkom 3 ods. 2 smernice Rady 92/102/EHS o identifikácii a registrácii zvierat [oznámené pod číslom K(2005) 1826]   (Text s významom pre EHP)

text:
               23.6.2005

               SK

               Úradný vestník Európskej únie

               L 160/31

         ROZHODNUTIE KOMISIE
   z 21. júna 2005,
   ktorým sa Taliansku udeľuje výnimka ustanovená článkom 3 ods. 2 smernice Rady 92/102/EHS o identifikácii a registrácii zvierat
   [oznámené pod číslom K(2005) 1826]
   (Iba taliansky text je autentický)
   (Text s významom pre EHP)
   (2005/458/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 92/102/EHS z 27. novembra 1992 o identifikácii a registrácii zvierat (1), najmä na jej článok 3 ods. 2,
   keďže:

               (1)

               Podľa článku 3 ods. 2 smernice 92/102/EHS môžu byť členské štáty oprávnené vylúčiť zo zoznamu hospodárstiev uvedeného v článku 3 ods. 1 tie hospodárstva, ktoré nedržia viac ako tri ovce alebo kozy, pre ktoré nevyžadujú žiadne príspevky, alebo jednu ošípanú, za predpokladu, že sú tieto zvieratá určené na použitie alebo spotrebu vlastníkom a každé z týchto zvierat sa pred akýmkoľvek presunom podrobí kontrolám vyžadovaným touto smernicou.

               (2)

               Talianske orgány požiadali o toto schválenie týkajúce sa hospodárstiev s nie viac ako jednou ošípanou a predložili príslušné záruky týkajúce sa veterinárnych kontrol.

               (3)

               Z toho dôvodu by Taliansko malo byť oprávnené uplatňovať túto výnimku.

               (4)

               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO ROZHODNUTIE:
   Článok 1
   Taliansko je oprávnené uplatňovať výnimku v súlade s článkom 3 ods. 2 smernice 92/102/EHS, pokiaľ ide o hospodárstva s nie viac ako jednou ošípanou.
   Článok 2
   Toto rozhodnutie je určené Talianskej republike.

      V Bruseli 21. júna 2005

            Za Komisiu

         Markos KYPRIANOU

            člen Komisie

      (1)  Ú. v. ES L 355, 5.12.1992, s. 32. Smernica naposledy zmenená a doplnená nariadením (ES) č. 21/2004 (Ú. v. EÚ L 5, 9.1.2004, s. 8).


title: 2011/739/: Rozhodnutie Rady z  20. októbra 2011 o uzavretí Dohody medzi Európskou úniou, Švajčiarskou konfederáciou a Lichtenštajnským kniežatstvom, ktorou sa mení a dopĺňa dodatková dohoda medzi Európskym spoločenstvom, Švajčiarskou konfederáciou a Lichtenštajnským kniežatstvom, ktorou sa na Lichtenštajnské kniežatstvo rozširuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami

text:
               16.11.2011

               SK

               Úradný vestník Európskej únie

               L 297/48

         ROZHODNUTIE RADY
   z 20. októbra 2011
   o uzavretí Dohody medzi Európskou úniou, Švajčiarskou konfederáciou a Lichtenštajnským kniežatstvom, ktorou sa mení a dopĺňa dodatková dohoda medzi Európskym spoločenstvom, Švajčiarskou konfederáciou a Lichtenštajnským kniežatstvom, ktorou sa na Lichtenštajnské kniežatstvo rozširuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami
   (2011/739/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 6 písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (2) (ďalej len „dohoda o poľnohospodárstve“) nadobudla platnosť 1. júna 2002.

               (2)

               Dodatková dohoda medzi Európskym spoločenstvom, Švajčiarskou konfederáciou a Lichtenštajnským kniežatstvom, ktorou sa na Lichtenštajnské kniežatstvo rozširuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (3) (ďalej len „dodatková dohoda“), nadobudla platnosť 13. októbra 2007.

               (3)

               Komisia v mene Európskej únie rokovala o dohode medzi Európskou úniou a Švajčiarskou konfederáciou o ochrane označení pôvodu a zemepisných označení poľnohospodárskych výrobkov a potravín, ktorou sa mení a dopĺňa dohoda o poľnohospodárstve tým, že sa do nej vkladá nová príloha 12.

               (4)

               Európska únia, Lichtenštajnské kniežatstvo a Švajčiarska konfederácia sa dohodli, že treba takisto zmeniť a doplniť dodatkovú dohodu s cieľom zohľadniť ochranu označení pôvodu a zemepisných označení.

               (5)

               Dohoda medzi Európskou úniou, Švajčiarskou konfederáciou a Lichtenštajnským kniežatstvom, ktorou sa mení a dopĺňa dodatková dohoda (ďalej len „dohoda“), by sa mala uzavrieť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou, Švajčiarskou konfederáciou a Lichtenštajnským kniežatstvom, ktorou sa mení a dopĺňa dodatková dohoda medzi Európskym spoločenstvom, Švajčiarskou konfederáciou a Lichtenštajnským kniežatstvom, ktorou sa na Lichtenštajnské kniežatstvo rozširuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (ďalej len „dohoda“).
   Text dohody je pripojený k tomuto rozhodnutiu.
   Článok 2
   Predseda Rady určí osobu splnomocnenú pristúpiť v mene Únie k uloženiu schvaľovacej listiny ustanovenej v článku 3 dohody s cieľom zaviazať Úniu.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 20. októbra 2011

            Za Radu

            predseda

         M. SAWICKI

      (1)  Súhlas z 24. júna 2011 (zatiaľ neuverejnený v úradnom vestníku).

      (2)  Ú. v. ES L 114, 30.4.2002, s. 132.

      (3)  Ú. v. EÚ L 270, 13.10.2007, s. 6.
    ---documentbreak---

               16.11.2011

               SK

               Úradný vestník Európskej únie

               L 297/49

         DOHODA
   medzi Európskou úniou, Švajčiarskou konfederáciou a Lichtenštajnským kniežatstvom, ktorou sa mení a dopĺňa dodatková dohoda medzi Európskym spoločenstvom, Švajčiarskou konfederáciou a Lichtenštajnským kniežatstvom, ktorou sa na Lichtenštajnské kniežatstvo rozširuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami
   EURÓPSKA ÚNIA (ďalej len „Únia“),
   ŠVAJČIARSKA KONFEDERÁCIA (ďalej len „Švajčiarsko“) a
   LICHTENŠTAJNSKÉ KNIEŽATSTVO (ďalej len „Lichtenštajnsko“),
   ďalej len „zmluvné strany“,
   odhodlané vzájomne podporovať harmonický rozvoj označení pôvodu a zemepisných označení a uľahčiť prostredníctvom ich ochrany v rámci Dohody medzi Európskym spoločenstvom a Švajčiarskou konfederáciou o výmene poľnohospodárskych výrobkov (ďalej len „dohoda o poľnohospodárstve“) bilaterálne obchodné toky poľnohospodárskych výrobkov a potravín s pôvodom v zmluvných stranách a so zemepisným označením v zmysle ich individuálnych právnych predpisov a pravidelne aktualizovať zoznam zemepisných označení, ktoré sa chránia touto dohodou,
   keďže:

               (1)

               Švajčiarske právne prepisy týkajúce sa zemepisných označení poľnohospodárskych výrobkov a potravín sú uplatniteľné v Lichtenštajnsku.

               (2)

               Zemepisné označenia švajčiarskeho vnútroštátneho registra môžu predstavovať zemepisné názvy nachádzajúce sa na území Lichtenštajnska a zemepisná oblasť týchto zemepisných označení môže zahŕňať územie Lichtenštajnska.

               (3)

               Podľa dodatkovej dohody medzi Európskym spoločenstvom, Švajčiarskou konfederáciou a Lichtenštajnským kniežatstvom, ktorou sa na Lichtenštajnské kniežatstvo rozširuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (ďalej len „dodatková dohoda“), sa dohoda o poľnohospodárstve uplatňuje aj na Lichtenštajnsko.

               (4)

               Podľa dodatkovej dohody sa lichtenštajnské výrobky považujú za výrobky s pôvodom vo Švajčiarsku.

               (5)

               Dodatkovú dohodu treba zmeniť a doplniť, aby sa nová príloha pridaná k dohode o poľnohospodárstve a týkajúca sa ochrany zemepisných označení a označení pôvodu Švajčiarska a Únie vzťahujúcich sa na poľnohospodárske výrobky a potraviny uplatňovala aj na Lichtenštajnsko,

         SA DOHODLI NA TÝCHTO USTANOVENIACH:
   Článok 1
   Zmeny a doplnenia
   Dodatková dohoda sa mení a dopĺňa takto:

               1.

               V článku 1 sa odsek 2 nahrádza takto:
               „Úpravy príloh 4 až 12 k dohode o poľnohospodárstve vzťahujúce sa na Lichtenštajnsko sú uvedené v prílohe k tejto dohode („dodatková dohoda“), ktorá tvorí jej neoddeliteľnú súčasť.“

               2.

               V prílohe sa názov „Úpravy/dodatky vzťahujúce sa na prílohy 4 až 11 k dohode o poľnohospodárstve“ nahrádza týmto názvom:

               3.

               K uvedenému názvu sa pridáva tento odsek:
               „Príloha 12: Ochrana označení pôvodu a zemepisných označení poľnohospodárskych výrobkov a potravín.
               Zemepisná oblasť týchto švajčiarskych zemepisných označení chránených podľa dodatku 1 prílohy 12 zahŕňa aj územie Lichtenštajnska:

                           —

                           Rheintaler Ribel/Türggen Ribel (CHOP)

                           —

                           St. Galler Bratwurst/St. Galler Kalbsbratwurst (CHZO).“

         Článok 2
   Jazykové znenia
   Táto dohoda je vyhotovená v troch exemplároch v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom všetky znenia sú rovnako autentické.
   Článok 3
   Nadobudnutie platnosti
   1.   Zmluvné strany ratifikujú alebo schvália túto dohodu v súlade so svojimi vnútornými postupmi.
   2.   Zmluvné strany si vzájomne oznámia ukončenie týchto postupov.
   3.   Táto dohoda nadobúda platnosť dňom nadobudnutia platnosti Dohody medzi Európskou Úniou a Švajčiarskou konfederáciou o ochrane označení pôvodu a zemepisných označení poľnohospodárskych výrobkov a potravín, ktorou sa mení a dopĺňa Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami.

      Съставено в Брюксел на седемнадесети май две хиляди и единадесета година.
      Hecho en Bruselas, el diecisiete de mayo de dos mil once.
      V Bruselu dne sedmnáctého května dva tisíce jedenáct.
      Udfærdiget i Bruxelles den syttende maj to tusind og elleve.
      Geschehen zu Brüssel am siebzehnten Mai zweitausendelf.
      Kahe tuhande üheteistkümnenda aasta maikuu seitsmeteistkümnendal päeval Brüsselis.
      Έγινε στις Βρυξέλλες, στις δέκα εφτά Μαΐου δύο χιλιάδες έντεκα.
      Done at Brussels on the seventeenth day of May in the year two thousand and eleven.
      Fait à Bruxelles, le dix-sept mai deux mille onze.
      Fatto a Bruxelles, addì diciassette maggio duemilaundici.
      Briselē, divi tūkstoši vienpadsmitā gada septiņpadsmitajā maijā.
      Priimta du tūkstančiai vienuoliktų metų gegužės septynioliktą dieną Briuselyje.
      Kelt Brüsszelben, a kétezer-tizenegyedik év május tizenhetedik napján.
      Magħmul fi Brussell, fis-sbatax-il jum ta' Mejju tas-sena elfejn u ħdax.
      Gedaan te Brussel, de zeventiende mei tweeduizend elf.
      Sporządzono w Brukseli dnia siedemnastego maja roku dwa tysiące jedenastego.
      Feito em Bruxelas, em dezassete de Maio de dois mil e onze.
      Întocmit la Bruxelles la șaptesprezece mai două mii unsprezece.
      V Bruseli dňa sedemnásteho mája dvetisícjedenásť.
      V Bruslju, dne sedemnajstega maja leta dva tisoč enojst.
      Tehty Brysselissä seitsemäntenätoista päivänä toukokuuta vuonna kaksituhattayksitoista.
      Som skedde i Bryssel den sjuttonde maj tjugohundraelva.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā –
         Šveicarijos Konfederacijos vardu
         A Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         För Schweiziska edsförbundet

         За Княжeство Лихтенщайн
         Por el Principado de Liechtenstein
         Za Lichtenštejnské knížectví
         For Fyrstendommet Liechtenstein
         Für das Fürstentum Liechtenstein
         Liechtensteini Vürstiriigi nimel
         Για το Πριγκιπάτο του Λιχτενστάιν
         For the Principality of Liechtenstein
         Pour la Principauté de Liechtenstein
         Per il Principato del Liechtenstein
         Lihtenšteinas Firstistes vārdā –
         Lichtenšteino Kunigaikštystės vardu
         A Liechtensteini Hercegség részéről
         Għall-Prinċipat ta' Liechtenstein
         Voor het Vorstendom Liechtenstein
         W imieniu Księstwa Liechtensteinu
         Pelo Principado do Liechtenstein
         Pentru Principatul Liechtenstein
         Za Lichtenštajnské kniežatstvo
         Za Kneževino Lihtenštajn
         Liechtensteinin ruhtinaskunnan puolesta
         För Furstendömet Liechtenstein